# Ajan lyhyt historia

### Wikipedia

Ajan lyhyt historia A Brief History of Time
Kirjailija | Stephen Hawking
Kustantaja | WSOY
Suomentaja | Risto Varteva
Genre | Tiedekirjallisuus
Ilmestynyt | 1988
Julkaisuasu | kovakantinen
Sivuja | 248
Kirjasarja |
Kansitaiteilija | Moonrunner Design
ISBN | 951-0-15092-4

Ajan lyhyt historia (engl. A Brief History of Time) on Stephen Hawkingin kirjoittama, vuonna 1988 julkaistu tieteellinen kirja, joka nousi nopeasti best-selleriksi ja myi yli 9 miljoonaa kopiota vuonna 2002. Kirjasta tehtiin kuvitettu laitos vuonna 1996, ja kirja on käännetty yli 40 kielelle. Kirja rikkoi myös ennätyksiä pysymällä Sunday Times -lehden kymmenen myydyimmän kirjan listalla 237 viikkoa[1], eli pidempään kuin yksikään aikaisempi kirja.

Kirja kertoo useista eri kosmologian aihe-alueista, sisältäen muun muassa teorioita alkuräjähdyksestä, mustista aukoista ja supersäieteoriasta. Kirjan päätavoite on antaa yleiskuva aiheesta, mutta poiketen muista tiedekirjoista myös valottamaan joidenkin matemaattisten kaavojen toimintaa.

Stephen Hawkingin mukaan jokainen kirjassa esiintyvä yhtälö puolittaa kirjan lukijamäärän, joten kirjan ainoa yhtälö on Einsteinin E=mc².

## [muokkaa] Rakenne

Hawking käyttää kirjassaan kronologista rakennetta, jossa edellinen kappale aina johdattaa seuraavan kappaleen uusiin aiheisiin. Lisäksi kirjaan on tehty päivityksiä aina uusintapainosten yhteydessä, ja muun muassa luku 10, Madonreikä ja aikamatka on kokonaan uusi kappale verrattuna aprillipäivänä 1988 julkaistuun kirjaan.

## [muokkaa] Kirjan kappaleet lyhyesti

1. Ihmisen maailmankuva
   - Ihmisen maailmankuvan kehitys maailmankaikkeudesta
2. Avaruus ja aika
   - Aika-avaruus Galileo Galilein ja Isaac Newtonin ajasta Albert Einsteinin kehittämään suhteellisuusteoriaan asti
3. Laajeneva maailmankaikkeus
   - Edwin Hubblen todistus laajenevasta maailmankaikkeudesta sekä taustasäteily
4. Epätarkkuusperiaate
   - Heisenbergin epätarkkuusperiaate
5. Alkeishiukkaset
   - Brownin liike ja alkeishiukkaset
6. Mustat aukot
   - Mustien aukkojen synty ja toiminta
7. Mustan aukon säteily
   - Hawkingin säteily
8. Maailmankaikkeuden synty ja kehitys
   - Alkuräjähdys ja inflatorinen- eli laajeneva maailmankaikkeus
9. Ajan suunta
   - Absoluuttinen- ja suhteellinen aika ja niiden erot
10. Madonreikä ja aikamatkat
    - Madonreikien toimintamalli ja matkustus ajassa
11. Fysiikan yhtenäistäminen
    - Säieteoria, M-teoria ja kaiken teoria
12. Yhteenveto

Kappaleiden lisäksi kirja kertoo lyhyesti omissa osissaan Albert Einsteinista, Galileo Galileista ja Isaac Newtonista.

## [muokkaa] Tietoa kirjailijasta

  Pääartikkeli: Stephen Hawking

Stephen William Hawking (s. 8. tammikuuta 1942, Oxford, Englanti) on yksi maailman johtavista teoreettisista fyysikoista. Hän työskentelee Cambridgen yliopiston Lucas-professorina ja opettaa matematiikkaa virassa, jossa on aiemmin työskennellyt muun muassa Sir Isaac Newton. Hawking on toiminut Cambridgen yliopiston professorina vuodesta 1977 lähtien ja matematiikan professorina vuodesta 1979 lähtien. Hawking on kirjoittanut muun muassa:

- Stephen Hawking (1993): Black Holes and Baby Universes and Other Essays, Bantam Books. ISBN 0-553-09523-4
- Stephen Hawking (2001): Maailmankaikkeus pähkinänkuoressa, WSOY. ISBN 951-0-28400-9
- Stephen Hawking (2002): On The Shoulders of Giants. The Great Works of Physics and Astronomy, Running Press. ISBN 0-7624-1348-4
- Stephen Hawking, Leonard Mlodinow (2005): A Briefer History of Time, Bantam Books. ISBN 0-553-80436-7

## [muokkaa] Lähteet

- Stephen Hawking (1988): Ajan lyhyt historia, WSOY. ISBN 951-0-24821-5

1. ↑ Alkusanat.

## [muokkaa] Aiheesta muualla

- Ajan lyhyt historia -onlineversio (englanniksi)
- Stephen Hawkingin virallinen kotisivu

Haettu osoitteesta http://fi.wikipedia.org../../../a/j/a/Ajan_lyhyt_historia.html

Luokka: Tiedekirjat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- עברית
- Nederlands
- Polski
- Русский
- Slovenčina
- 中文